wannaphong/clean_thaiwikipedia huggingface dataset:
# เลมนอส
เลมนอส หรือ ลีมนอส  เป็นเกาะในประเทศกรีซ ตั้งอยู่ในทะเลอีเจียนทางตอนเหนือ มีพื้นที่ 477 กม² เป็นเกาะใหญ่เป็นอันดับ 8 ของประเทศกรีซ 

ชาวกรีกได้เข้าไปอาศัยอยู่ที่เกาะนี้เมื่อประมาณ 800 ปีก่อนคริสต์ศักราช ต่อมาตกอยู่ใต้การปกครองของเปอร์เซีย จักรวรรดิโรมัน จักรวรรดิไบแซนไทน์ และจักรวรรดิออตโตมันตามลำดับ จนตกเป็นของประเทศกรีซในปี ค.ศ. 1913
# แกร์กราเดอ
แกร์กราเดอ (,) หรือ กีร์ชโรอา (ลิมบูร์ก:) เป็นเมืองและเทศบาลทางตะวันออกเฉียงใต้ของประเทศเนเธอร์แลนด์ ใกล้เขตแดนประเทศเยอรมนี เป็นศูนย์กลางการทำเหมืองถ่านหินตั้งแต่คริสต์ศตวรรษที่ 12 ถึงคริสต์ทศวรรษ 1970
# เฮ็ลซิงบอร์ย
เฮ็ลซิงบอร์ย  เป็นเมืองในประเทศสวีเดน มีประชากร 97,122 คน ในปี ค.ศ. 2010 เป็นศูนย์กลางของภูมิภาคเออเรซุนด์ (Øresund)  เป็นเมืองในสวีเดนที่ใกล้กับประเทศเดนมาร์กที่สุด โดยใกล้กับเมืองเฮลซิงเงอร์ของเดนมาร์ก สามารถเห็นได้จากอีกฝั่งหนึ่งได้ ห่างราว 4 กม. ทางทิศตะวันตก 

เมืองเฮ็ลซิงบอร์ย มีอาคารเก่าแก่มากมายหลายหลัง มีทิวทัศน์ติดกับชายทะเล อาคารผสมผสานระหว่างอาคารแบบเก่า มีโบสถ์และป้อมปราการ ที่สร้างด้วยหินหลายแห่ง สร้างมานานกว่า 600 ปี และมีอาคารทันสมัยย่านการค้ามากมาย
# เกาะแบงส์
เกาะแบงส์  เป็นเกาะในกลุ่มเกาะอาร์กติกแคนาดา ตั้งอยู่ทางทิศตะวันตกของนอร์ทเวสต์เทร์ริทอรีส์ ประเทศแคนาดา เกาะมีพื้นที่ 70,028 ตร.กม. (27,038 ตร.ไมล์) เป็นเกาะใหญ่เป็นอันดับ 24 ของโลกและใหญ่เป็นอันดับ 5 ของแคนาดา

บแบงส์
หมวดหมู่:ธรณีสัณฐานในนอร์ทเวสต์เทร์ริทอรีส์
# เฮลซิงเงอร์
เฮลซิงเงอร์ (, [helse̝ŋˈøɐ̯ˀ]) เป็นเมืองในประเทศเดนมาร์ก ตั้งอยู่ทางตอนเหนือของเกาะเชลลันด์ เกาะทางตะวันออกของประเทศเดนมาร์ก เมืองมีประชากร 46,300 คน (1 มกราคม ค.ศ. 2012)BEF44: Population 1st January, by urban areas database from Statistics Denmark เป็นที่ตั้งของปราสาทครอนบอรย์ ซึ่งเป็นฉากสำคัญของบทละครเรื่องแฮมเล็ตของเช็กสเปียร์
# เทคีร์ดา
เทคีร์ดา  หรือเมืองโบราณใช้ชื่อ ไบแซน (Bisanthi หรือ Bysanth ; หรือ Βυσάνθη) เป็นเมืองในประเทศตุรกี เป็นเมืองหลักของจังหวัดชื่อเดียวกัน มีประชากร 140,535 คน (ค.ศ. 2009) เมืองโบราณไบแซนมีอายุตั้งแต่ประมาณ 700 ปีก่อนคริสต์ศักราช ตกอยู่ใต้การปกครองของชาวเติร์กใน ค.ศ. 1320 เป็นเมืองท่าสำคัญของแคว้นเอดีร์เนจนถึงปลายคริสต์ศตวรรษที่ 19
# โมโลไก
โมโลไก  เป็นเกาะในหมู่เกาะฮาวาย รัฐฮาวาย สหรัฐอเมริกา มีขนาด 38 x 10 ไมล์ (61 x 16 กม.) มีเนื้อที่ 260 ตร.ไมล์ (673.40 ตร.กม.) เป็นเกาะใหญ่เป็นอันดับ 5 ของหมู่เกาะฮาวายและใหญ่เป็นอันดับ 27 ของสหรัฐอเมริกา ตั้งอยู่ทางตะวันออกของเกาะโอวาฮู

นักเดินเรือชาวยุโรปคนแรกที่เดินทางมารถึงเกาะคือ กัปตัน จอร์จ ดิกซอน ในปี ค.ศ. 1786
# คชภัค ผลธนโชติ
คชภัค ผลธนโชติ  เกิดเมื่อวันที่ 29 มกราคม พ.ศ. 2524 อดีตมือกีตาร์ริทึ่มของวงแคลช และ เป็นโปรดิวเซอร์ฝ่ายบริหาร (Executive producer) ของค่ายบ็อกซ์มิวสิก ในเครือมิวซิกมูฟ และเป็นโปรดิวเซอร์ให้ศิลปินต่าง ๆ มากมายทำงานที่box’s music

 ประวัติ 
พลมีชื่อจริงก่อนเปลี่ยนชื่อว่า ธนะพล ฤกษ์สมผุส เกิดที่ อำเภอพนมไพร จังหวัดร้อยเอ็ด ก่อนจะย้ายไปเติบโต เขตลาดกระบัง จังหวัดกรุงเทพมหานคร ก่อนที่พลเปลี่ยนชื่อในภายหลัง พลถูกชักชวนให้เข้าร่วมวง ลูซิเฟอร์ เพื่อเข้าประกวดฮอตเวฟมิวสิกอวอร์ดส์ครั้งที่ 2 และ 3 ในตำแหน่งมือกีตาร์ ซึ่งครั้งที่ 3 ได้รางวัลรองชนะเลิศอันดับ 1 และเซ็นสัญญากับค่ายมอร์ มิวสิค ในปี พ.ศ. 2541 เปลี่ยนชื่อเป็นวงแคลช และออกอัลบั้ม วัน เป็นอัลบั้มชุดแรก ในปี พ.ศ. 2544

 โปรดิวเซอร์ 
หลังวงแคลชยุบวงในปี พ.ศ. 2554 พลก็ได้ทำงานเบื้องหลัง โดยเป็นโปรดิวเซอร์ให้กับศิลปินต่าง ๆ มากมาย เช่น เก็ตสึโนวา, ฟีฟี่ เบลค, ศรัญ แอนนิ่ง และในปี พ.ศ. 2558 ก็ถูกชักชวนจาก จุ๊บ - วุฒินันท์ ภิรมย์ภักดี ให้ย้ายไปอยู่ที่ สหภาพดนตรี และได้เป็นโปรดิวเซอร์ให้กับ พิษณุ นิ่มสกุล ในเพลง โลกเสมือนจริง ปัจจุบันเป็นโปรดิวเซอร์ฝ่ายบริหาร (Executive producer) ของค่ายบ็อกซ์มิวสิก ซึ่งเป็นค่ายย่อยของมิวซิกมูฟ ที่เปลี่ยนชื่อมาจากสหภาพดนตรี

 บวช 
เมื่อวันที่ 11 มีนาคม พ.ศ. 2559 พลได้เข้าพิธีอุปสมบทเป็นภิกษุที่วัดราชบพิธสถิตมหาสีมารามราชวรวิหาร เพื่อทดแทนพระคุณของพ่อแม่ และใช้ชีวิตใต้ร่มกาสาวพัสตร์เพื่อศึกษาพระธรรม ได้รับฉายา "ภคโชโต"บรรยากาศ "พล CLASH" บวช จากเฟซบุ๊ก

 การศึกษา 
 ระดับ ประถมศึกษา โรงเรียนอโศกวิทย์อ่อนนุช
 ระดับ มัธยมศึกษา โรงเรียนราชวินิตบางแก้ว
 ระดับ อุดมศึกษา มหาวิทยาลัยราชภัฏบ้านสมเด็จเจ้าพระยา

 ผลงาน 
 ผลงานเพลง 

 2544 - วัน
 2546 - ซาวด์เชก
 2547 - เบรนสตรอม
 2548 - อีโมชัน
 2549 - แครชชิง
 2551 - ร็อกออฟเอจเจส
 2553 - ไนน์มิสยูทู
 2563 - เลาด์เนส 

 โปรดิวเซอร์เพลง 
 เก็ตสึโนวา
 ฟีฟี่ เบลค 
 ศรัญ แอนนิ่ง
 พิษณุ นิ่มสกุล

 พิธีกร 
 รายการ  Live@G ช่อง Gmm Music (2555 - 2556)

 ชีวิตส่วนตัวและธุรกิจ 
ชีวิตส่วนตัว พลคบหาดูใจกับแอร์โฮสเตสสาว แพร นิศารัตน์ ได้ 2 ปี จึงแต่งงานกันเมื่อวันที่ 6 พฤษภาคม พ.ศ. 2555 มีลูกชาย 2 คน ชื่อ น้องพร้อม และ น้องพูน

พลและเพื่อนร่วมวงแคลชยังได้ร่วมกันทำธุรกิจร้านอาหารกึ่งผับชื่อ แคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ ศิลปินจากวงไทยเทเนี่ยม
# ระบบเศรษฐกิจ
ระบบเศรษฐกิจ คือ ระบบผลิตและกระจายสินค้าและบริการ ตลอดจนการจัดสรรทรัพยากรในสังคมหนึ่ง ระบบเศรษฐกิจประกอบด้วยการรวมสถาบัน หน่วยงานและผู้บริโภคซึ่งประกอบเป็นโครงสร้างทางเศรษฐกิจของชุมชนหนึ่ง มโนทัศน์ที่เกี่ยวข้อง คือ วิถีการผลิต 

การศึกษาระบบเศรษฐกิจ เช่น หน่วยงานและสถาบันต่าง ๆ เหล่านี้เกี่ยวโยงกันอย่างไร การไหลของสารสนเทศระหว่างหน่วยงานและสถาบันต่าง ๆ เป็นอย่างไร และความสัมพันธ์ทางสังคมในระบบเศรษฐกิจ (รวมทั้งกรรมสิทธิ์ในทรัพย์สินและโครงสร้างการจัดการ)

ในบรรดาระบบเศรษฐกิจที่มีอยู่ มีการพัฒนาวิธีการวิเคราะห์แตกต่างกันไป เช่น เศรษฐศาสตร์สังคมนิยมและธรรมศาสตร์เศรษฐกิจอิสลาม (Islamic economic jurisprudence) ปัจจุบัน การจัดระเบียบทางเศรษฐกิจรูปแบบที่พบมากที่สุดในระดับโลกอาศัยเศรษฐกิจแบบผสมที่เน้นตลาดทุนนิยม• Paul A. Samuelson and William D. Nordhaus (2004). Economics, McGraw-Hill, Glossary of Terms, "Mixed economy"; ch. 1,  (section) Market, Command, and Mixed Economies.  • Alan V. Deardorff (2006). Glossary of International Economics, Mixed economy.

ลักษณะเศรษฐกิจของประเทศไทย ไทยใช้ระบบเศรษฐกิจแบบผสมแต่ค่อนข้างไปทางทุนนิยมเอกชนมีบทบาทในการผลิตด้านต่าง ๆ มากกว่ารัฐบาลเอกชนมีสิทธิ์ในทรัพย์สินและปัจจัยการผลิต มีเสรีภาพในการดำเนินกิจกรรมทางเศรษฐกิจ มีการแข่งขันเพื่อพัฒนาคุณภาพของสินค้ารัฐบาลดำเนินกิจกรรมทางเศรษฐกิจด้านกิจกรรมสาธารณูปโภค
# ยาเรน
ยาเรน  เป็นเขตซึ่งเป็นเมืองหลวงโดยพฤตินัยของประเทศนาอูรู ตั้งอยู่ทางตอนใต้ของประเทศ มีประชากร 747 คน ซึ่งเป็นที่ตั้งของทำเนียบรัฐบาลนาอูรูและท่าอากาศยานนานาชาตินาอูรู เนื่องจากประเทศนาอูรูไม่มีเมืองหลวงอย่างเป็นทางการ ยาเรนจึงถือว่าเป็นเมืองหลวงโดยอนุโลม

ประวัติ
เขตยาเรนก่อตั้งขึ้นในปี 1968 ชื่อเดิมคือ Makwa (หรือ Moqua) มาจาก Moqua Well ซึ่งเป็นทะเลสาบใต้ดินและแหล่งน้ำดื่มหลักของชาวนาอูรู"Moqua Caves and Moqua Well" , Gatis Pāvils, 30 October 2011.

ภูมิศาสตร์
เขตยาเรนตั้งอยู่ทางตอนใต้ของเกาะ มีขนาดพื้นที่ 1.5 ตารางกิโลเมตร (0.58 ตารางไมล์) ระดับความสูง 25 เมตร (82 ฟุต) มีอาณาเขตติดต่อกับเขตบูอาดาทางทิศเหนือ เขตเมเนงทางทิศตะวันออก และเขตโบเอทางทิศตะวันตก

เขตยาเรนมีภูมิอากาศแบบป่าฝนเขตร้อนทางทะเล (Köppen Af) โดยมีสภาพอากาศร้อนชื้นตลอดทั้งปี
# กัปตันโคลด์
กัปตันโคลด์  หรือชื่อจริง ลีโอนาร์ด สนาร์ท  เป็นดาวร้ายในหนังสือการ์ตูนที่ได้รับการสร้างสรรค์โดยจอห์น บรูม และคาร์ไมน์ อินแฟนติโน ในฐานะที่เป็นหนึ่งในดาวร้ายของแฟลช เขาคือผู้นำกลุ่มโรก ซึ่งเป็นตัวละครที่ได้รับความนิยมในฐานะที่กัปตันโคลด์ได้มีบทบาทของศัตรูตัวฉกาจตั้งแต่ยุคเงินของหนังสือการ์ตูนสมัยที่แฟลชเป็นแบร์รี อัลเลน, ศัตรูและเพื่อนผู้ขัดข้องใจในสมัยใหม่เมื่อครั้งที่แฟลชคือเวลลี เวสต์ และเป็นหนึ่งในผู้สังหารแฟลชคนที่สี่ซึ่งมีนามว่าบาร์ต อัลเลน

โคลด์เป็นดาวร้ายรายที่สองที่ได้ประจัญหน้ากับแฟลชในยุคเงินของหนังสือการ์ตูนในโชว์เคส #8 (กุมภาพันธ์ ค.ศ. 1957)

ทั้งนี้เว็บไซต์ไอจีเอ็นได้รายงาน 100 อันดับสุดยอดดาวร้ายของหนังสือการ์ตูนตลอดกาล ซึ่งได้จัดอันดับให้กัปตันโคลด์อยู่ในอันดับที่ 27 

 การปรากฏตัวในสื่ออื่น 
 โทรทัศน์ 
 กัปตันโคลด์ปรากฏตัวในจัสติสลีกอันลิมิเต็ด ตอน "แฟลชแอนด์ซับสแตนซ์" ให้เสียงพากย์โดยเล็กซ์ แลงLex Lang - IMDb"Justice League" Flash and Substance (TV episode 2006) - IMDb เขากับเพื่อนร่วมทีมอย่าง กัปตันบูมเมอแรง, มิเรอร์มาสเตอร์ และทริกสเตอร์ เข้าโจมตีแฟลชในหลายรูปแบบที่งานเปิดตัวอย่างยิ่งใหญ่ของพิพิธภัณฑ์แฟลชในเซ็นทรัลซิตี้

 กัปตันโคลด์ปรากฏตัวในยังจัสติส ซึ่งให้เสียงพากย์โดยอลัน ทูดิค ในตอน "อินเดเพนเดนซ์เดย์" กัปตันโคลด์ได้ทำการปล้นร้านเพชรในเซ็นทรัลซิตี้และจบลงด้วยการแพ้ต่อแฟลชและคิดแฟลช ส่วนในตอน "เทอร์เรอร์ส" กัปตันโคลด์ (พร้อมด้วยเพื่อนกลุ่มน้ำแข็งอย่างไอซิเคิลจูเนียร์, คิลเลอร์ฟรอสต์ และมิสเตอร์ฟรีซ) ต่างได้รับการส่งไปยังเบลล์เรฟที่ซึ่งซูเปอร์บอยและมิสมาร์เทียนได้แทรกซึมเข้าไปในฐานะเทอร์เรอร์ทวินส์ ความสงสัยของแบทแมนที่มีต่อสี่ดาวร้ายแห่งพลังน้ำแข็งที่อยู่ในเบลล์เรฟได้รับการยืนยันเมื่อกัปตันโคลด์, ไอซิเคิลจูเนียร์, คิลเลอร์ฟรอสต์ และมิสเตอร์ฟรีซได้พบกับเซอร์ไอซิเคิลในการวางแผนของเขาที่จะทำให้เกิดการฝ่าวงล้อมมวล กัปตันโคลด์เป็นฝ่ายแพ้เมื่อการปราการยับยั้งของเขาถูกเปิดออก และในตอน "โคลด์ฮาร์ด" กัปตันโคลด์พร้อมด้วยวายร้ายแห่งน้ำแข็งอีกสี่รายได้รับการพบตัวในที่กักขังเมื่อฮิวโก้ สเตรนจ์ ได้บอกแก่แบทแมนและแฟลชว่าไม่มีวายร้ายแห่งน้ำแข็งคนใดออกมาจากแหล่งกักขังเมื่อครั้งที่ห้าป้อมปราการได้ทำการโจมตีสหรัฐ ตามที่เกร็ก ไวส์แมนได้อ้างว่ากัปตันโคลด์และวายร้ายแห่งน้ำแข็งรายอื่นได้ช่วยให้พลังแก่หนึ่งป้อมปราการน้ำแข็งBookmark Link - Search Ask Greg : Gargoyles : Station Eight สำหรับตอน "ซาทิสแฟกชัน" กัปตันโคลด์ได้ตั้งเป้าหมายไปที่ธนาคารซึ่งอยู่ใกล้กับร็อกเก็ตที่ซึ่งกำลังได้รับของขวัญการแต่งงาน การปล้นของเขาถูกขัดขวางโดยร็อกเก็ต, ซาแทนนา, มิสมาร์เชียน, แบทเกิร์ล, แบล็กคะแนรี, บัมเบิลบี และวันเดอร์เกิร์ล

 วิดีโอเกม 
 กัปตันโคลด์ปรากฏตัวในดีซียูนิเวิร์สออนไลน์ ให้เสียงพากย์โดยไรอัน วิกเกอร์แฮม<ref></ref> ในการชิงตำแหน่งยอดมนุษย์ กัปตันโคลด์ (พร้อมด้วยฮีทเวฟ, มิเรอร์มาสเตอร์ และเวเธอร์วิซาร์ด) เป็นบอสในเกาะสไตรเกอร์ในการชิงตำแหน่งดาวร้าย โดยกัปตันโคลด์ได้อยู่ในแกนพลังงานประจำฮอลล์ออฟดูมในการหยิบยื่นภารกิจที่สูงกว่าระดับของเหล่าร้าย และในหนังสือการ์ตูนที่เกี่ยวข้องอย่าง "ดีซีออนไลน์ยูนิเวิร์สเลเจนท์" ซึ่งอาจมีการเริ่มขึ้นในอนาคต กัปตันโคลด์ได้เสียชีวิตในการพยายามที่จะปกป้องแร่คริปโตไนต์ เนื่องจากซูเปอร์แมนถูกวางยาพิษโดยเล็กซ์ ลูเธอร์

 อื่นๆ 
กัปตันโคลด์ได้ปรากฏตัวในแอนิเมชันสองตอนติดต่อกันในซีรีส์จัสติสลีกแอดเวนเจอร์ส'' ในฉบับที่ 12 เขากับคนร้ายที่เกี่ยวข้องกับน้ำแข็งรายอื่นๆได้ทำการห่อหุ้มเมืองแอฟริกาด้วยน้ำแข็งJustice League Adventures #12
# สเตพานาแกร์ต
สเตพานาแกร์ต  หรือ ฮันแกนดี (,) เป็นนครร้างในภูมิภาคนากอร์โน-คาราบัคของอาเซอร์ไบจาน นครนี้เคยเป็นเมืองหลวงและอยู่ภายใต้การควบคุมของสาธารณรัฐอาร์ตซัคก่อนการรุกรานของอาเซอร์ไบจานใน ค.ศ. 2023 นครนี้ตั้งอยู่ในหุบเขาบนพื้นที่ชันฝั่งตะวันออกของทิวเขาคาราบัค ที่ฝั่งซ้ายของแม่น้ำการ์การชัย (การ์การ์)

บริเวณที่กลายเป็นสเตพานาแกร์ตเดิมเป็นที่อยู่อาศัยของชาวอาร์มีเนียชื่อ วารารักน์.; ; ; ; ; ;  จากนั้นในสมัยโซเวียต นครนี้ได้รับสถานะเมืองหลักของแคว้นปกครองตนเองนากอร์โน-คาราบัค กลายเป็นศูนย์กลางกิจกรรมทางเศรษฐกิตและอุตสาหกรรม

ในช่วงที่อาร์มีเนียควบคุม นครนี้เป็นศูนย์กลางการศึกษาและวัฒนธรรมระดับภูมิภาค เป็นที่ตั้งของมหาวิทยาลัยอาร์ตซัค และทำเนียบวัฒนธรรม ณ ค.ศ. 2021 สเตพานาแกร์ตมีประชากร 75,000 คน

ณ วันที่ 29 กันยายน ค.ศ. 2023 เจ้าหน้าที่อาเซอร์ไบจานเข้าควบคุมนครนี้ ซึ่งมีประชากรอาร์มีเนียเกือบทั้งหมดหลบหนีไปอาร์มีเนียนำหน้ากองกำลังที่กำลังรุกคืบ

ศัพทมูลวิทยา
ข้อมูลอาร์มีเนียสมัยกลางระบุที่อยู่อาศัยในบริเวณนี้ว่า วารารักน์  ใน ค.ศ. 1847 เจ้าหน้าที่รัสเซียเปลี่ยนชื่อหมู่บ้านนี้จากวารารักน์ไปเป็นคันเกนดี;  อย่างไรก็ตาม วารารักน์ยังคงเป็นชื่อเมืองในภาษาอาร์มีเนียจนกระทั่ง ค.ศ. 1923; ; 

ข้อมูลอาเซอร์ไบจานส่วนใหญ่อ้างว่าที่อยู่อาศัยนี้สถาปนาขึ้นในช่วงปลายคริสต์ศตวรรษที่ 18 ในฐานะที่พำนักของประมุขรัฐข่านคาราบัค ในช่วงปีแรก บริเวณนี้เป็นที่รู้จักกันในชื่อ "หมู่บ้านข่าน"  เนื่องจากมีเพีนงแค่ครอบครัวและญาติของข่านเท่านั้นที่อาศัยอยู่ในบริเวณนี้ จากนั้นในคริสต์ศตวรรษที่ 19 บริเวณนี้จึงมีการเปลี่ยนชื่อเป็น คันเกนดี ("หมู่บ้านข่าน" ในภาษาอาเซอร์ไบจาน)

เมืองนี้ได้รับการเปลี่ยนชื่อเป็น สเตพานาแกร์ต ("นครสเตปัน") ใน ค.ศ. 1923 ตามสเตปัน ชาฮูเมียน นักปฏิวัติบอลเชวิคชาวอาร์มีเนีย ชื่อนี้มาจากการประสมคำว่า Stepan  กับ kert 

 ประวัติ 

ภูมิศาสตร์และภูมิอากาศ
สเตพานาแกร์ตตั้งอยู่บนที่ราบสูงคาราบัคที่ระดับความสูงเหนือน้ำทะเลเฉลี่ย 

นครนี้มีสภาพภูมิอากาศแบบอบอุ่นชื้นกึ่งเขตร้อน (Cfa) ตามการแบ่งเขตภูมิอากาศแบบเคิพเพิน

หมายเหตุ
# ภาษาออร์ดอส
ภาษาออร์ดอส (Ordos หรือ Urdus; ภาษามองโกเลีย: ᠣᠷᠳᠣᠰ; ภาษาจีน: 鄂尔多斯 È'ěrduōsī) เป็นสำเนียงของภาษามองโกเลียที่ใช้พูดในเมืองออร์ดอส ในมองโกเลียใน บางครั้งจัดให้เป็นภาษาหนึ่งในกลุ่มภาษามองโกล หรือจัดให้เป็นสำเนียงของภาษามองโกเลียมาตรฐานทางใต้Georg, Stefan: Ordos. In: J. Janhunen (ed.): The Mongolic Languages. London: Routledge. ISBN 0-7007-1133-3: 193-209. หน้า 193 (2005): .  ISBN 7-204-07621-4.หน้า 167–168  

ระบบหน่วยเสียงสระของภาษาออร์ดอสในคำขึ้นต้นพยางค์คล้ายกับภาษามองโกเลียจักคาร์ โดยต่างกันที่ใช้  [e] และ [e:] แทนที่ [ə] และ [ə:]  ในสำเนียงทางใต้ *ɔ จะรวมไปเป็น /ʊ/ เช่น ɔrtɔs กลายเป็น ʊrtʊs ส่วนสำเนียงของภาษามองโกเลียอื่นๆจะรักษาความแตกต่างไว้ได้ ส่วนพยางค์ที่ตามมารวมทั้งคำที่ลงท้ายด้วยพยางค์เปิด มีความคล้ายคลึงกับภาษามองโกเลียกลาง รากศัพท์ของภาษาออร์ดอสเป็นเช่นเดียว
กับภาษามองโกเลียอื่นๆ โดยมีคำยืมจากภาษาจีนและภาษาทิเบต 
อ้างอิง 

ออร์ดอส
# เสือน้อย ส.ธนภิญโญ
เสือน้อย ส.ธนภิญโญ หรือนายวิทยา ขันคำ ชาวจังหวัดอุบลราชธานี เป็นนักมวยสากลที่ได้ครองแชมป์ระดับเยาวชน แต่ต้องแขวนนวมไปก่อนวัยอันควรเพราะอุบัติเหตุจากการฝึกซ้อม

 ประวัติ 
เสือน้อยเป็นนักมวยสากลในระดับดาวรุ่งในสังกัดของก่อเกียรติ พณิชยารมณ์ แต่โชคร้าย หลังจากได้ครองแชมป์สภามวยโลกเยาวชนเพียงเดือนเดียว ก็ปวดศีรษะอย่างรุนแรงและวูบหมดสติ ระหว่างฝึกซ้อม เมื่อ 5 สิงหาคม พ.ศ. 2553 แพทย์ตรวจพบว่าแกนสมองบิด ทำให้เส้นเลือดในสมองฉีกขาด ต้องผ่าตัดสมอง เสือน้อยจึงต้องแขวนนวมไปโดยปริยาย ปัจจุบัน (พ.ศ. 2555) เสือน้อยอาการดีขึ้น เดินด้วยตัวเองได้ แต่ทำงานหนักไม่ได้

 เกียรติประวัติ  
 แชมป์ WBC เยาวชน รุ่นฟลายเวท 
 ชิง9 กรกฎาคม 2553 ชนะน็อค แซมมี่ แฮกเลอร์ ยก 1 ที่ ระยอง
 สละแชมป์เนื่องจากประสบอุบัติเหตุจากการฝึกซ้อม
# กลุ่มเกาะอะเล็กซานเดอร์
กลุ่มเกาะอะเล็กซานเดอร์ราชบัณฑิตยสถาน, พจนานุกรมชื่อภูมิศาสตร์สากล เล่ม 1 (อักษร A-L), พิมพ์ครั้งที่ 1, ราชบัณฑิตยสถาน, 2550, หน้า 25.  เป็นกลุ่มเกาะของสหรัฐอเมริกา ที่มีความยาวราว 300 ไมล์ (500 กม.) ตั้งอยู่ในมหาสมุทรแปซิฟิก นอกจากฝั่งทางตะวันออกเฉียงใต้ของรัฐอะแลสกา มีเกาะทั้งสิ้นประมาณ 1,100 เกาะ ซึ่งกลุ่มเกาะนี้เกิดจากการยุบตัวของชายฝั่งเหลือเฉพาะยอดเขาที่โผล่พ้นน้ำ ทำให้มีร่องน้ำลึกและชายฝั่งมีลักษณะเว้าแหว่ง

เกาะที่สำคัญได้แก่ เกาะชิชากอฟ แอดมิรัลตี บารานอฟ คูพรีนอฟ พรินซ์ออฟเวลส์ และริวิลลากิกีโด เมืองที่ใหญ่ที่สุดได้แก่เมืองเคตซิแกนบนเกาะริวิลลากิกีโด และเมืองซิตกาบนเกาะบารานอฟ
# วันต่อต้านการทุจริตสากล
thumb|อนุสัญญาสหประชาชาติว่าด้วยการต่อต้านการทุจริต
วันต่อต้านการทุจริตสากล  ตรงกับวันที่ 9 ธันวาคม ของทุกปี กำหนดขึ้นตั้งแต่อนุสัญญาสหประชาชาติว่าด้วยการต่อต้านการทุจริต (United Nations Convention against Corruption) ได้รับการรับรองเมื่อวันที่ 31 ตุลาคม 2546 เป็นต้นมาhttp://www.un.org/depts/dhl/events/anti_corruption/index.html

 ภูมิหลัง 

ความตอนหนึ่งของอนุสัญญาข้างต้นว่า สหประชาชาติ

"เป็นกังวลเกี่ยวกับความร้ายแรงของปัญหาและภัยคุมคามเสถียรภาพและความมั่นคงของสังคมอันเป็นผลมาจากการทุจริต ซึ่งบ่อนทำลายสถาบันและคุณค่าแห่งประชาธิปไตย คุณค่าทางจริยธรรม และความยุติธรรม ตลอดจนเป็นภัยต่อการพัฒนาการอันยั่งยืนและหลักนิติธรรม"

จึงให้อนุสัญญามีอำนาจ

"ส่งเสริมและสร้างเสริมมาตรการป้องกันและปราบปรามการทุจริตให้มีประสิทธิภาพและประสิทธิผลยิ่งขึ้น...ส่งเสริม อำนวยความสะดวก และสนับสนุนความร่วมมือระหว่างประเทศและความช่วยเหลือทางวิชาการในการป้องกันและปราบปรามการทุจริต...[ตลอดจน] ส่งเสริมให้การบริหารราชการและทรัพย์สินแผ่นดินเป็นไปอย่างซื่อสัตย์สุจริต มีผู้รับผิดชอบ และสมควร..."

 การรณรงค์ "คอร์รัป 'ฉัน' ไม่ขอรับ" 

การรณรงค์ "คอร์รัป 'ฉัน' ไม่ขอรับ" (Your NO Counts) เป็นขบวนการระหว่างประเทศซึ่งโครงการพัฒนาสหประชาชาติ (United Nations Development Programme) และสำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime) ร่วมกันจัดขึ้นในวันต่อต้านการทุจริตสากลเพื่อสร้างความตระหนักรู้ถึงการทุจริตและวิธีต่อต้านการทุจริต

ในปี 2553 การรณรงค์นี้มีเป้าหมายแสดงให้เห็นว่า การทุจริตเป็นที่กีดขวางความร่วมมือในอันที่จะบรรลุเป้าหมายการพัฒนาสหัสวรรษเช่นไร บ่อนทำลายประชาธิปไตยและหลักนิติธรรมเช่นไร กับทั้งชักนำไปสู่การละเมิดสิทธิมนุษยชน บิดเบือนการตลาด พาความวินาศมาสู่คุณภาพชีวิต รวมถึงส่งผลให้เกิดความผิดอาญาซึ่งกระทำกันเป็นองค์การ การก่อการร้าย และภยันตรายอื่นต่อความมั่นคงของมนุษย์เช่นไร
# มหาวิทยาลัยเทคโนโลยีกวางตุ้ง
มหาวิทยาลัยเทคโนโลยีกวางตุ้ง (GDUT) เป็นมหาวิทยาลัยของมณฑลกวางตุ้ง โดยมีประวัติความเป็นมาร่วม 50 ปี มีการเรียนหลายระดับในหลักสูตรวิศวกรรมศาสตร์ วิทยาศาสตร์และเทคโนโลยี การบริหาร ศิลปศาสตร์ และกฎหมาย ตั้งแต่ปริญญาตรี ปริญญาโท ไปจนถึงปริญญาเอกส่วนกลางของมหาวิทยาลัยตั้งอยู่ที่ 729 ถ.ตงเฟิงตะวันออก เมืองกวางเจา มณฑลกวางตุ้ง ประเทศจีน มหาวิทยาลัยแบ่งออกเป็น 4 เขต ครอบคลุมพื้นที่ทั้งสิ้น 234.73 เฮกเตอร์ โดยเป็นพื้นที่ของอาคารเรียน 1,611,000ตารางเมตร มีคณาจารย์ทั้งสิ้น 2,198 คน มีนักศึกษาจีนและนักศึกษาต่างชาติรวมทั้งสิ้น 46,000 คนโดยแบ่งการเรียนการสอนออกเป็น 52 วิชาเอกสำหรับนักศึกษาปริญญาตรี (ในจำนวนนี้มี 51 โปรแกรมที่เป็นพื้นฐานสำหรับการศึกษาต่อในระดับปริญญาโท) 2โปรแกรมระดับสูงและ 11 โปรแกรมทั่วไปสำหรับนักศึกษาปริญญาเอก 1 สถานีสำหรับผู้สำเร็จปริญญาเอกทำการค้นคว้าวิจัย มหาวิทยาลัยเทคโนโลยีกวางตุ้งมีงบประมาณ 367 ล้านหยวนสำหรับอุปกรณ์และเครื่องมือประกอบการเรียนการสอนและการศึกษาวิจัย ในช่วงไม่กี่ปีที่ผ่านมามีนักศึกษาต่างชาติเข้ามาศึกษาเป็นจำนวนมาก
# วิญญาณในเครื่องจักร
"วิญญาณในเครื่องจักร"เป็นคำอธิบายที่นักปรัชญาขาวอังกฤษ Gilbert Ryle ใช้อธิบายแนวคิดเรื่องทวิภาคกาย-จิตของ René Descartes วลีนี้ถูกใช้ครั้งแรกในหนังสือ The Concept of Mind (1949) ของ Ryle เพื่อเน้นให้ผู้อ่านเห็นถึงความลักลั่นของระบบที่มีความเป็นทวิภาคอย่างของ Descartes ซึ่งมีกระบวนการทางจิตเกิดขึ้นควบคู่ไปกับการกระทำทางกาย แต่รูปแบบและปฏิสัมพันธ์ระหว่างทั้งสองสิ่งยังไม่มีใครรู้ อย่างดีก็ได้แต่เพียงคาดเดา
# ฟุงชาล
ฟุงชาล  เป็นเมืองใหญ่ที่สุดและเมืองหลวงของหมู่เกาะมาเดรา ดินแดนปกครองตนเองของโปรตุเกส เมืองมีประชากร 111,892 คน Nuno Pires Soares, Instituto Geográfico Português (Geographic Institute of Portugal) เป็นเมืองหลวงของมาเดรามากกว่า 5 ศตวรรษ

 บุคคลที่มีชื่อเสียง 
 คริสเตียโน โรนัลโด นักฟุตบอลทีมชาติโปรตุเกส
# วอมชา
วอมชา (,) เป็นเมืองทางเหนือ-ตะวันออกของประเทศโปแลนด์ ห่างจากกรุงวอร์ซอ 90 ไมล์ (150 กม.) และห่างจากเมืองเบียวิสตอค 50 ไมล์ (81 กม.) ตั้งอยู่บนฝั่งแม่น้ำนาเรฟ วอมชาเป็นเมืองสำคัญด้านการค้า การศึกษาและศูนย์กลางด้านวัฒนธรรม ใน ค.ศ. 1795 อยู่ภายใต้การปกครองของปรัสเซีย ต่อจากนั้นจึงถูกรัสเซียปกครองตั้งแต่ตอนต้นของคริสต์ศตวรรษที่ 19 จนกระทั่งสิ้นสุดสงครามโลกครั้งที่หนึ่ง ในสงครามโลกครั้งที่สอง รัสเซียได้เข้ายึดครองใน ค.ศ. 1939 และกลับคืนเป็นของโปแลนด์ใน ค.ศ. 1945
# วาฬมีฟัน
อนุอันดับวาฬมีฟัน  เป็นสัตว์เลี้ยงลูกด้วยนมกลุ่มหนึ่งที่อาศัยอยู่ในน้ำทั้งทะเล, น้ำกร่อย และน้ำจืดบ้างบางส่วน เป็นอนุอันดับของอันดับฐานวาฬและโลมา (Cetacea) ใน อับดับArtiodactyla ใช้ชื่ออนุอันดับว่า Odonceti (/โอ-ดอน-โต-เซ-เตส/)

วาฬมีฟันนั้นประกอบไปด้วยวาฬและโลมา เป็นสัตว์กินเนื้อ ด้วยการไล่ล่าสัตว์น้ำต่าง ๆ เป็นอาหาร เช่น ปลา รวมถึงสัตว์เลี้ยงลูกด้วยนมในทะเลบางจำพวก เช่น สิงโตทะเล หรือแมวน้ำ ได้ในบางชนิด ขณะที่บางชนิดกินสัตว์มีเปลือกแข็งอย่าง หอย หรือครัสเตเชียน ได้ด้วย มีขนาดลำตัวเล็กกว่าวาฬไม่มีฟันมาก

วาฬมีฟัน บางชนิดมีฟันเพียง 2-3 ซี่วาฬและโลมา หน้า 1 แต่ส่วนมากจะมีฟันแข็งแรงเรียงเป็นแถวทั้งขากรรไกรบนและล่าง โดยวาฬมีฟันที่มีขนาดใหญ่ที่สุด คือ วาฬสเปิร์ม ที่มีความยาวได้ถึง 60 ฟุต มีรูปร่างคล้ายลูกอ๊อดขนาดใหญ่ มีหัวเป็นสี่เหลี่ยมขนาดใหญ่มากที่ภายในมีไขมันและน้ำมันอยู่เป็นจำนวนมาก วาฬสเปิร์มสามารถดำน้ำได้ลึกและกินหมึกเป็นอาหาร โดยเฉพาะอย่างหมึกยักษ์ ขณะที่วาฬมีฟันที่มีขนาดเล็กที่สุด คือ โลมาลาพลาตา อาศัยอยู่ตามแถบชายฝั่ง, ปากแม่น้ำ ของทวีปอเมริกาใต้ฝั่งแอตแลนติก ที่มีความยาวเต็มที่ไม่ถึง 2 เมตร นับเป็นสัตว์ในอันดับนี้ที่มีขนาดเล็กที่สุดในโลกด้วย

วาฬเพชฌฆาต หรือวาฬออร์กา นับเป็นวาฬมีฟันที่มีลำตัวยาวประมาณ 30 ฟุต เป็นวาฬที่มีศักยภาพในการไล่ล่าสูง โดยจะทำการล่าเป็นฝูงและสามัคคีกัน ซึ่งวาฬเพชฌฆาตนอกจากจะล่าปลาขนาดเล็กกินเป็นอาหารด้วยแล้ว ยังอาจจะกินปลาขนาดใหญ่และเป็นอันตรายอย่าง ปลาฉลามขาว รวมถึงสัตว์เลือดอุ่นทะเล เช่น นกทะเล, นกเพนกวิน, แมวน้ำ, สิงโตทะเล หรือแม้แต่วาฬหรือโลมาด้วยกันเป็นอาหารได้ด้วยวาฬและโลมา หน้า 37-42, "สัตว์สวยป่างาม" (ชมรมนิเวศวิทยา มหาวิทยาลัยมหิดล, สิงหาคม 2518)

วาฬีมีฟันชนิดหนึ่ง คือ นาร์วาล เป็นวาฬที่อาศัยอยู่เป็นฝูงเฉพาะมหาสมุทรอาร์กติกในแถบขั้วโลกเหนือ มีลักษณะเฉพาะ คือ มีฟันที่แปลก วาฬนาร์วาลจะมีฟัน 2 ซี่เมื่อแรกเกิด แต่นาร์วาลตัวผู้เมื่อเจริญเติบโตขึ้นฟันข้างซ้ายจะยาวไปเรื่อย ๆ จนกระทั่งกลายเป็นสิ่งที่แหลมยาวเหมือนงาช้างหรือเขาสัตว์ ลักษณะม้วนเป็นเกลียวที่ยาวได้ถึง 3 เมตร (10 ฟุต) เหมือนยูนิคอร์น ในเทพปกรณัมกรีก ซึ่งนาร์วาลจะใช้เขาแหลมนี้ในการเจาะเซาะน้ำแข็งในการว่ายน้ำ รวมถึงใช้ต่อสู้ป้องกันตัวและแย่งชิงตัวเมียด้วย ซึ่งตัวเมียจะมีเขานี้เพียงสั้น ๆวาฬและโลมา หน้า 7 รวมถึงใช้ขุดหาอาหารตามพื้นน้ำเป็นอาหาร ส่วนใหญ่ได้แก่ ปลาลิ้นหมา และครัสเตเชียน และหอยต่าง ๆ

มนุษย์จะใช้ประโยชน์จากวาฬมีฟันด้วยการใช้ฟันและเขี้ยวแกะสลักมาแต่โบราณ นับเป็นของหายาก ล้ำค่า ขณะที่เขาของนาร์วาล ในอดีตมีความเชื่อว่าเป็นเขาของยูนิคอร์นจริง ๆ ถือเป็นของล้ำค่าและเป็นเครื่องประดับที่มีราคา

การจำแนก
แบ่งออกเป็นวงศ์ต่าง ๆ ได้ทั้งหมด 8 วงศ์ แยกออกเป็นชนิดต่าง ๆ ได้ 73 ชนิด (บางวงศ์ได้สูญพันธุ์ไปแล้วตั้งแต่ยุคก่อนประวัติศาสตร์)
Delphinidae Gray, 1821 (โลมา, วาฬเพชฌฆาต)	 
Hyperoodontidae Gray, 1846 	(วาฬจะงอย) 
Iniidae Gray, 1846 (โลมาแม่น้ำอเมซอน)	 
Kogiidae Gill, 1871 (วาฬสเปิร์มเล็ก)	 
Monodontidae Gray, 1821 (วาฬเบลูกา, นาร์วาล)	 
Phocoenidae Gray, 1825 (โลมาหัวบาตรหลังเรียบ, พอร์พอยส์)	 
Physeteridae Gray, 1821 (วาฬสเปิร์ม)	 
Platanistidae Gray, 1846 (โลมาแม่น้ำอินเดีย)

สูญพันธุ์ไปแล้ว

 † Squalodontidae Brandt, 1873Grateloup, Description d'un fragment de mâchoire fossile, d'un genre nouveau de reptile (Saurien), de taille gigantesque, voisin de l'Iguanodon..., Bordeaux 1840.
# ฮิโรชิ โฮเก็ตสึ
ฮิโรชิ โฮเก็ตสึ (; 28 มีนาคม ค.ศ. 1941 –) เป็นนักกีฬาขี่ม้าชาวญี่ปุ่น

 ประวัติ 
เขาเข้าแข่งขันในโอลิมปิกฤดูร้อน 1964 โดยอยู่ในอันดับที่ 40 ของการขี่ม้ากระโดดข้ามเครื่องกีดขวาง โฮเก็ตสึยังผ่านการคัดเลือกเข้าสู่การแข่งขันโอลิมปิกฤดูร้อน 1988 แต่ก็ไม่สามารถเข้าแข่งขันเมื่อม้าของเขาถูกกักกัน

ในโอลิมปิกฤดูร้อน 2008 เขาได้อยู่ในอันดับที่ 9 ในประเภทเดรสซาจทีมกรังด์ปรีซ์ และอันดับที่ 35 ในประเภทเดรสซาจอินดิวิดวลกรังด์ปรีซ์ ใน ค.ศ. 2012 เมื่อเขามีอายุได้ 70 ปี โฮเก็ตสึชนะการชิงตำแหน่งตัวแทนทีมชาติญี่ปุ่นสำหรับการแข่งโอลิมปิกฤดูร้อน 2012 ในรายการศิลปะบังคับม้าบุคคล และในการแข่งขันกีฬาขี่ม้าในโอลิมปิกฤดูร้อน 2012 – ศิลปะบังคับม้าบุคคล เขาได้อยู่ในอันดับที่ 40

ในทศวรรษที่ 70 ของเขา ณ ค.ศ. 1968 เขาสำเร็จการศึกษาจากมหาวิทยาลัยดุ๊กและได้รับการยกย่องในฐานะ "ความหวังของชายชรา" เขาเป็นนักกีฬาที่มีอายุมากที่สุดในโอลิมปิกฤดูร้อน 2008 และ 2012 โฮเก็ตสึเป็นนักกีฬาโอลิมปิกที่มีอายุมากที่สุดเท่าที่เคยมีมาในการแข่งขันให้แก่ทีมชาติญี่ปุ่น และเป็นนักกีฬาโอลิมปิกที่มีอายุมากที่สุดเท่าที่เคยมีมาเป็นอันดับสาม ถัดจากออสการ์ สวอห์น ซึ่งเป็นนักยิงปืนจากสวีเดนผู้ซึ่งชนะรางวัลเหรียญเงินในโอลิมปิกฤดูร้อน 1920 และอาร์ทัวร์ ฟ็อน พ็องกราทช์ ผู้ซึ่งเข้าแข่งขันขณะมีอายุได้ 72 ปีในรายการศิลปะบังคับม้าในโอลิมปิกฤดูร้อน 1936 ที่กรุงเบอร์ลินOldest and Youngest Olympians (Summer Games) - TopendSports
# โลมาปากขวดอินโดแปซิฟิก
โลมาปากขวดอินโดแปซิฟิก หรือ โลมาปากขวดมหาสมุทรอินเดีย  เป็นโลมาชนิดหนึ่ง มีลักษณะคล้ายคลึงกับโลมาปากขวดธรรมดา (T. truncatus) คือ มีผิวหนังสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน สิ่งที่แตกต่างจากโลมาปากขวด คือ มีจุดสีเทาเข้มเป็นประอยู่ด้านข้างและด้านท้องลำตัว และมีขนาดเล็กกว่า คือ มีความยาวเต็มที่ประมาณ 1.9-2.3 เมตรโลมาปากขวด

เดิมเคยถูกจัดให้เป็นชนิดเดียวกันกับโลมาปากขวดธรรมดา จนกระทั่งในปี ค.ศ. 1998 จึงได้รับการยอมรับให้แยกออกมาเป็นชนิดต่างหาก Wells, R. and Scott, M. (2002). "Bottlenose Dolphins". In Perrin, W.; Wursig, B. and Thewissen, J.. Encyclopedia of Marine Mammals. Academic Press. p. 122–127. ISBN 0-12-551340-2.
Möller Luciana M., Beheregaray Luciano B. 2001. Coastal bottlenose dolphins from southeastern Australia are Tursiops aduncus according to sequences of the mitochondrial DNA control region. Marine Mammal Science 17(2): 249-263. พบกระจายพันธุ์ทั่วไปในเขตอินโดแปซิฟิกกับมหาสมุทรอินเดีย เช่น ทะเลแดง, ออสเตรเลียตอนเหนือ, ทะเลจีนใต้, ชายฝั่งแอฟริกา ในน่านน้ำไทยพบได้ทั้งฝั่งอ่าวไทยและทะเลอันดามัน แต่ปัจจุบันพบได้น้อยลงTursiops aduncus จากสนุกดอตคอม และถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535สัตว์ป่าคุ้มครอง

ดูเพิ่ม
โลมาปากขวดธรรมดา
# เมซา (รัฐแอริโซนา)
เมซา  เป็นเมืองในแมริโคปาเคาน์ตี ในรัฐแอริโซนา สหรัฐอเมริกา ตั้งอยู่ทางตอนกลางค่อนไปทางตะวันตกเฉียงใต้ของรัฐ ห่างจากเมืองฟินิกซ์ไปทางทิศตะวันออก 20 ไมล์ (32 กม.) เมซาเป็นเมืองใหญ่เป็นอันดับ 3 ของรัฐแอริโซนา เป็นรองเมืองฟินิกซ์และทูซอน โดยเมืองมีประชากร 439,041 คน (ค.ศ. 2010)
# เบลีซซิตี
เบลีซซิตี  เป็นเมืองใหญ่ที่สุดของประเทศเบลีซ มีประชากรจำนวน 61461 คน ตั้งอยู่บนปากแม่น้ำเบลีซบนชายฝั่งทะเลแคริบเบียน เป็นเมืองท่าที่สำคัญของประเทศ มีความสำคัญด้านเศรษฐกิจและอุตสาหกรรม มีเรือสำราญจอดนอกชายฝั่ง เมืองนี้ถูกทำลายเกือบทั้งหมดจากเฮอร์ริเคนแฮตตีในปี ค.ศ. 1961 เคยเป็นเมืองหลวงของบริติชฮอนดูรัสซึ่งเป็นอาณานิคมของอังกฤษ ก่อนจะย้ายเมืองหลวงไปที่กรุงเบลโมแพน
# อาวารัว
อาวารัว (,) เป็นเมืองหลวงของหมู่เกาะคุก และเป็นเมืองกับอำเภอทางตอนเหนือของเกาะราโรโตงา เมืองมีสนามบินนานาชาติราโรตองงา เขตอาวารัวมีประชากร 4,906 คน (สำมะโน ค.ศ. 2016)

ภูมิอากาศ
อาวารัวมีสภาพภูมิอากาศแบบป่าดิบชื้น (Af) ตามการแบ่งเขตภูมิอากาศแบบเคิพเพิน โดยมีอุณหภูมิสูงและมีฝนชุกตลอดทั้งปีClimate Avarua, Climate-Data.org แม้ว่าจะไม่มีฤดูฝนหรือแล้งแบบจริง แต่มีฝนตกอย่างเห็นได้ชัดในเดือนธันวาคมถึงเมษายน